open-index/open-wikipedia-markdown huggingface dataset:
คันทรี่ กรุ๊ป ดีเวลลอปเมนท์

**บริษัท คันทรี่ กรุ๊ป ดีเวลลอปเมนท์ จำกัด (มหาชน)** ( ชื่อย่อ:CGD) (เดิมชื่อ บริษัท ดราก้อนวัน จำกัด (มหาชน),บริษัท ไดอาน่าดีพาร์ทเม้นท์สโตร์ จำกัด (มหาชน) และบริษัท ไดอาน่าดีพาร์ทเม้นท์สโตร์ จำกัด) ก่อตั้งขึ้นเมื่อวันที่ 8 มิถุนายน พ.ศ. 2525 จดทะเบียนเริ่มแรกประกอบธุรกิจขายอาหารทะเล ต่อมาได้ขยายการประกอบธุรกิจไปยังห้างสรรพสินค้า ใช้ชื่อว่า "ไดอาน่าดีพาร์ทเม้นท์สโตร์" ต่อมาบริษัทฯ จดทะเบียนแปลงสภาพเป็นบริษัทมหาชนจำกัด ใช้ชื่อแรกดังชื่อบริษัทที่ว่า "บริษัท ไดอาน่าดีพาร์ทเม้นท์สโตร์ จำกัด (มหาชน)" เมื่อวันที่ 29 มีนาคม พ.ศ. 2538 ต่อมาบริษัทฯ ได้รับการเสนอขายหุ้นสามัญแก่ประชาชนทั่วไป (IPO) ให้เป็นหลักทรัพย์จดทะเบียนเข้าซื้อขายในตลาดหลักทรัพย์แห่งประเทศไทยวันแรกเมื่อวันที่ 7 พฤษภาคม พ.ศ. 2540 ใช้ชื่อย่อหลักทรัพย์ว่า "DIANA" ต่อมาบริษัทฯ ได้เปลี่ยนชื่อเป็น "บริษัท ดราก้อนวัน จำกัด (มหาชน)" เมื่อวันที่ 25 กรกฎาคม พ.ศ. 2549 ใช้ชื่อย่อหลักทรัพย์ว่า "D1" และเปลี่ยนลักษณะการประกอบธุรกิจคือ การจัดจำหน่ายสินค้าและให้บริการที่เกี่ยวกับเทคโนโลยีสมัยใหม่ และต่อมาได้เปลี่ยนเป็นชื่อดังเช่นปัจจุบันคือ "บริษัท คันทรี่ กรุ๊ป ดีเวลลอปเม้นท์ จำกัด (มหาชน)" เปลี่ยนกลุ่มอุตสาหกรรม จาก MAI Industry หมวดธุรกิจอสังหาริมทรัพย์ ไปยังหมวดธุรกิจใน SET กลุ่มอุตสาหกรรมอสังหาริมทรัพย์และก่อสร้าง หมวดธุรกิจพัฒนาอสังหาริมทรัพย์ เมื่อวันที่ 14 พฤษภาคม พ.ศ. 2553 ใช้ชื่อย่อหลักทรัพย์ใหม่ว่า "CGD" ปัจจุบันบริษัทดำเนินธุรกิจการลงทุนโดยการถือหุ้นในบริษัทอื่นๆ (Holding Company) โดยจะลงทุนในบริษัทซึ่งมีศักยภาพที่จะเติบโตและสร้างผลกำไร หรือมีคุณสมบัติที่จะเป็นบริษัทจดทะเบียนในตลาดหลักทรัพย์ได้ในอนาคต

## สินทรัพย์ของบริษัท
* อาคารพักอาศัย เอเลเมนท์ ศรีนครินทร์
* ศูนย์ข้อมูลแองคอเรจ พอยท์ ลอนดอน ประเทศอังกฤษ
* โครงการเจ้าพระยาเอสเตท
** โรงแรมคาเพลลา กรุงเทพ
** โรงแรมโฟร์ซีซั่นส์ กรุงเทพ ณ แม่น้ำเจ้าพระยา
** อาคารพักอาศัยส่วนบุคคล โฟร์ซีซั่นส์ กรุงเทพ ณ แม่น้ำเจ้าพระยา

## อ้างอิง

หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หลักทรัพย์ คันทรี่ กรุ๊ป

**บริษัทหลักทรัพย์ คันทรี่ กรุ๊ป จำกัด (มหาชน)** ( ชื่อย่อ:CGS)  เป็นบริษัทที่ดำเนินธุรกิจนายหน้าซื้อขายหลักทรัพย์ ก่อตั้งขึ้นเมื่อวันที่ 4 เมษายน พ.ศ. 2509 ในชื่อบริษัท แอ๊ดคินซัน เอ็นเตอร์ไปรส์ จำกัด บริษัทสมัครและได้รับเลือกเป็นบริษัทสมาชิกหมายเลข 3 ของตลาดหลักทรัพย์ในปี พ.ศ. 2517 และบริษัทได้เปลี่ยนแปลงชื่อเป็น “บริษัทหลักทรัพย์ แอ๊ดคินซัน จำกัด” ในวันที่ 3 สิงหาคม พ.ศ. 2522 และได้จดทะเบียนแปลงสภาพเป็นบริษัทมหาชน เมื่อวันที่ 17 กุมภาพันธ์ พ.ศ. 2537 เปลี่ยนชื่อใหม่ จาก บริษัทหลักทรัพย์คันทรี่ กรุ๊ป จำกัด (มหาชน) เมื่อวันที่ 12 พฤษภาคม พ.ศ. 2552 เป็น บริษัทหลักทรัพย์ พาย จำกัด (มหาชน) เมื่อวันที่ 18 กุมภาพันธ์ พ.ศ. 2565

ปัจจุบันบริษัทประกอบธุรกิจ 8 ประเภทคือ
*1.	การเป็นนายหน้าซื้อขายหลักทรัพย์
*2.	การค้าหลักทรัพย์
*3.	การจัดจำหน่ายหลักทรัพย์
*4.	การเป็นที่ปรึกษาการลงทุน
*5.	การจัดการกองทุนรวม
*6.	การจัดการกองทุนส่วนบุคคล
*7.	กิจการการยืมและให้ยืมหลักทรัพย์
*8.	การจัดการเงินร่วมลงทุน

## ผู้ถือหุ้นรายใหญ่
* ข้อมูล ณ วันที่ 3 เมษายน 2556 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2508
ชูโอ เซ็นโก (ประเทศไทย)

**บริษัท ชูโอ เซ็นโก (ประเทศไทย) จำกัด (มหาชน)** ( ชื่อย่อ:CHUO)  จัดตั้งขึ้นเมื่อวันที่ 24 สิงหาคม 2524 บริษับประกอบธุรกิจโฆษณาด้วยการเป็นนายหน้าตัวแทน และรับทำโฆษณาแบบครบวงจร

## อ้างอิง

หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทที่ก่อตั้งในปี พ.ศ. 2524
ซี.ไอ.กรุ๊ป

**บริษัท ซี.ไอ.กรุ๊ป จำกัด (มหาชน)** ( ชื่อย่อ:CIG)    ก่อตั้งขึ้นเมื่อวันที่ 20 สิงหาคม 2534 เพื่อประกอบธุรกิจผลิตคอยล์เย็น (Evaporator Coil) คอยล์ร้อน (Condenser Coil) และคอยล์น้ำเย็น (Chilled Water Coil) ซึ่งเป็นส่วนประกอบของเครื่องปรับอากาศ เครื่องทำความเย็น และอุปกรณ์ถ่ายเทความร้อน/ความเย็นประเภทอื่น ๆ เพื่อจำหน่ายในประเทศ จนกระทั่งในปี 2541 บริษัทจึงเริ่มผลิตและจำหน่ายไปยังต่างประเทศ จนกระทั่งในปี 2541 โดยเป็นบริษัทผู้ผลิตคอยล์บริษัทแรกที่ได้รับมาตรฐาน UL และ CSA จากประเทศสหรัฐอเมริกาและแคนาดา จดทะเบียนในตลาดหลักทรัพย์ MAI ในปี 2548 ปัจจุบันมีโรงงานอยู่ในประเทศไทยทั้งหมด 3 แห่งคือ ปทุมธานี ชลบุรี และ สมุทรปราการ และมีพนักงานกว่า 1,000 คน

## อ้างอิง

หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทไทยที่ก่อตั้งในปี พ.ศ. 2534
ห้องเย็นโชติวัฒน์หาดใหญ่

**บริษัท ห้องเย็นโชติวัฒน์หาดใหญ่ จำกัด (มหาชน)** ( ชื่อย่อ:CHOTI) เริ่มก่อตั้งเมื่อปี 2521 ที่อำเภอหาดใหญ่ จังหวัดสงขลา เพื่อประกอบกิจการห้องเย็นและผลิตอาหารทะเลแช่แข็งเพื่อการส่งออก โดยบริษัทเป็นผู้ผลิตและส่งออกกุ้งแช่แข็งไปยังตลาดต่าง ๆ ทั่วโลกเช่น ญี่ปุ่น ยุโรป และสหรัฐอเมริกา ภายใต้เครื่องหมายการค้าของบริษัทเอง เช่น SEA CHAMPION, SEA KING, SEA QUEEN, SEA FLOWER และ SEA STAR นอกจากนี้บริษัทยังมีบริษัทย่อย อีกแห่งคือ บริษัท เทพพิทักษ์ซีฟูดส์ จำกัด ดำเนินธุรกิจผลิตปลาหมึก  

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2521
เชาว์ สตีล อินดัสทรี้

**บริษัท เชาว์ สตีล อินดัสทรี้ จำกัด (มหาชน)** (; ชื่อย่อ: CHOW) ก่อตั้งบริษัทเมื่อวันที่ 11 พฤศจิกายน 2546 เพื่อประกอบธุรกิจผลิตและจำหน่ายเหล็กแท่งยาวให้แก่โรงรีดเหล็กภายในประเทศและต่างประเทศ เพื่อนำไปผลิตต่อด้วยการรีดเป็นผลิตภัณฑ์เหล็กทรงยาว (Long Products)

## อ้างอิง

หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทไทยที่ก่อตั้งในปี พ.ศ. 2546
อะเลปโป

**อะเลปโป** () หรือ **ฮะลับ** ( / ALA-LC: **) เป็นเมืองที่ตั้งอยู่ทางตะวันตกเฉียงเหนือของประเทศซีเรีย และเป็นเมืองที่ใหญ่ที่สุดของประเทศ เป็นเมืองหลวงของเขตผู้ว่าราชการอะเลปโป ซึ่งเป็นเขตผู้ว่าราชการที่มีประชากรมากที่สุดในประเทศ มีประชากรอย่างเป็นทางการ 2,132,100 คน (ค.ศ. 2004) เป็นหนึ่งในเมืองที่ใหญ่ที่สุดในภูมิภาคเลแวนต์ ร่วมหลายศตวรรษที่เมืองที่ใหญ่ที่สุดในเกรตเตอร์ซีเรีย และเป็นเมืองใหญ่เป็นอันดับ 3 ของอาณาจักรออตโตมัน รองจากอิสตันบูลและไคโร

อะเลปโปยังเป็นหนึ่งในเมืองที่เก่าแก่ที่สุดที่มีคนอาศัยอยู่อย่างต่อเนื่องยาวนานที่สุด มีคนอาศัยอยู่ตั้งแต่ช่วงต้นของ 6 สหัสวรรษก่อนคริสต์ศักราช ได้รับการกล่าวถึงในหินคูนิฟอร์มในเอบลาและเมโสโปเตเมียที่กล่าวถึง ความช่ำชองในการค้าและการทหาร และด้วยประวัติอันยาวนาน อาจเป็นสาเหตุให้เป็นจุดยุทธศาสตร์ เป็นจุดกึ่งกลางระหว่างทะเลเมดิเตอร์เรเนียนกับเมโสโปเตเมีย

อะเลปโปซึ่งชาวอิตไทต์ได้เข้าครอบเมื่อประมาณ 2 พันปีก่อนคริสต์ศักราช ต่อมาได้มีชนชาติต่าง ๆ ผลัดกันเข้ามามีอำนาจ จนถึง ค.ศ. 1517 ได้รวมอยู่ในจักรวรรดิออตโตมัน เมืองมีความโดดเด่น โดยเป็นจุดสิ้นสุดของเส้นทางสายไหม ที่เป็นเส้นทางผ่านเอเชียกลางและเมโสโปเตเมีย เมื่อมีการสร้างคลองสุเอซขึ้นในปี ค.ศ. 1869 การทำการค้าจึงทำการทางทะเล เมืองอะเลปโปก็ค่อย ๆ เสื่อม ใน ค.ศ. 1918 ระหว่างสงครามโลกครั้งที่หนึ่ง อังกฤษได้เข้ามายึดครอง และใน ค.ศ. 1920 มีฐานะเป็นรัฐหนึ่งของซีเรียซึ่งเป็นดินแดนในอาณัติของฝรั่งเศส จนกระทั่ง ค.ศ. 1925 จึงได้รวมกับดามัสกัสเป็นประเทศซีเรีย

## อ้างอิง

หมวดหมู่:เมืองในประเทศซีเรีย
หมวดหมู่:ลิแวนต์
กาซีอันเท็พ

**กาซีอันเท็พ** (ตุรกีออตโตมัน: عينتاب *Ayntab*,  หรือ ; ) เป็นเมืองทางตะวันออกเฉียงใต้ของประเทศตุรกี เป็นหนึ่งในเมืองที่เก่าแก่ที่สุดที่ยังคงมีคนอาศัยอยู่ของโลก เมืองตั้งอยู่ห่างจากเมืองอะเลปโปทางทิศเหนือราว 127  กม. เมืองมีประชากร 1,376,352 คน (ค.ศ. 2011) และเขตมหานครมีประชากร 1,393,289 คน

มีความสำคัญทางยุทธศาสตร์ในช่วงสงครามครูเสด เป็นศูนย์กลางของชาวตุรกีในการต่อต้านฝรั่งเศสระหว่าง ค.ศ. 1920-1921 เคยถูกฝรั่งเศสยึดครองแต่กลับคืนเป็นของตุรกีอีกครั้งใน ค.ศ.1922 

## อ้างอิง

หมวดหมู่:เมืองในประเทศตุรกี
ซิตี้ สตีล

**บริษัท ซิตี้ สตีล จำกัด (มหาชน)** (; ชื่อย่อ: CITY) ก่อตั้งเมื่อวันที่ 7 สิงหาคม 2538 เพื่อดำเนินการผลิตอุปกรณ์จัดเก็บ อุปกรณ์ลำเลียงและผลิตภัณฑ์จากโลหะ โดยกลุ่มบริษัทประกอบธุรกิจผลิตและจำหน่ายผลิตภัณฑ์โลหะโครงสร้าง ผลิตภัณฑ์โลหะที่เกี่ยวกับอุปกรณ์จัดเก็บและลำเลียง ผลิตภัณฑ์โลหะแปรรูป การจำหน่ายโลหะและชิ้นส่วนโลหะ และให้บริการด้านโลหะครบวงจร ให้แก่ลูกค้าในประเทศและต่างประเทศ ภายใต้เครื่องหมายการค้า “CITY STEEL” 

กลุ่มบริษัทได้ใช้นโยบายในการแบ่งการดำเนินงานออกเป็น 4 สายงานธุรกิจ
#สายงานผลิตและจำหน่ายผลิตภัณฑ์เกี่ยวกับงานโลหะ 
#สายงานผลิตและจำหน่ายผลิตภัณฑ์กึ่งสำเร็จรูป และงานบริการด้านโลหะแปรรูปครบวงจร 
#สายงานธุรกิจสนับสนุน 
#สายงานการลงทุน

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2538
หมวดหมู่:บริษัทในจังหวัดชลบุรี
ซีเอ็มโอ

**บริษัท ซีเอ็มโอ จำกัด (มหาชน)** (; ) ก่อตั้งขึ้นเมื่อวันที่ 5 มิถุนายน พ.ศ. 2534 เพื่อประกอบธุรกิจให้บริการบริหารการจัดงาน (Event Management) ประเภทงานบันเทิงสาธารณะ (Public Event) งานการประชุมสัมมนา (Meeting, Incentive, Convention & Exhibition: MICE) งานนิทรรศการและการแสดงสินค้า (Exhibition & Trade Show) และงานส่งเสริมการตลาดและส่งเสริมการจัดจำหน่าย (Marketing & Promotion)

เมื่อวันที่ 1 มกราคม 2022 กิติศักดิ์ จำปาทิพย์พงศ์ถูกแต่งตั้งเป็น ประธานบริหาร (CEO) ของ บริษัท ซีเอ็มโอ กรุ๊ป จำกัด (มหาชน)

## อ้างอิง

หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทไทยที่ก่อตั้งในปี พ.ศ. 2534
ตราแผ่นดินของเอสโตเนีย

ตราแผ่นดินของเอสโตเนีย เริ่มใช้เมื่อวันที่19 มิถุนายน พ.ศ. 2468 บังคับใช้เมื่อวันที่ 6 เมษายน พ.ศ. 2538 มีส่วนประกอบคือ
# โล่ เป็นรูป สิงโตสีน้ำเงิน 3 ตัว พื้นหลังสีทอง
# ประคองข้าง เป็นรูป  กิ่งโอ๊ก
## ตราแผ่นดินของเอสโตเนียในอดีต

ไฟล์:Coat of arms of Tallinn (greater).svg | ตราแผ่นดินของทาลลินน์ 
ไฟล์:Revals segl.png |   ตราแผ่นดินของทาลลินน์ ค.ศ. 1340 
ไฟล์:Alternative Coat of arms of Estonia 1922 Author Günther Reindorff.png |   ตราแผ่นดินของกันเตอร์ ค.ศ. 1922 
ไฟล์:Emblem of the Estonian SSR.svg| ตราแผ่นดินของสาธารณรัฐสังคมนิยมโซเวียตเอสโตเนียค.ศ. 1940-1991 


## ดูเพิ่ม
* ธงชาติเอสโตเนีย
* เพลงชาติเอสโตเนีย

เอสโตเนีย
หมวดหมู่:สัญลักษณ์ของประเทศเอสโตเนีย
อาดานา

**อาดานา** (Adana) เป็นเมืองทางตอนใต้ของประเทศตุรกี และเป็นศูนย์กลางการค้าและกสิกรรมที่สำคัญ เมืองตั้งอยู่บนฝั่งซ้ายของแม่น้ำเซย์ฮาน อยู่ห่างจากทะเลเมดิเตอร์เรเนียนราว 30 กม. เป็นเมืองหลวงของจังหวัดอาดานา มีประชากร 1.6 ล้านคน 

แต่เดิมเป็นที่ตั้งกองทหารของโรมัน ต่อมาประมาณ ค.ศ. 762 ฮารุน-อาร์-รอซิด คอลีฟะห์แห่งราชวงศ์อับบาซียะห์ได้เข้าครอบครองแลทะนุบำรุงจนเจริญรุ่งเรือง ระหว่าง ค.ศ. 1832-1840 ตกเป็นของอียิปต์

## อ้างอิง

หมวดหมู่:เมืองในประเทศตุรกี
โพแทสเซียมเตตระไอโอโดเมอคูเรต(II)

**โพแทสเซียม เตตระไอโดเมอคูเรต(II)** () เป็นสารประกอบอนินทรีย์ที่มีโพแทสเซียมแคทไอออน และสารแอนไอออนเชิงซ้อนเตตระไอโดเมอคูเรต(II) ใช้ในการตรวจสอบแอมโมเนีย

## อ้างอิง
* 

## แหล่งข้อมูลอื่น
*IARC Monograph: "Mercury and Mercury Compounds" 
*National Pollutant Inventory - Mercury and compounds fact sheet 

หมวดหมู่:ไอโอไดด์
หมวดหมู่:สารประกอบโพแทสเซียม
หมวดหมู่:สารประกอบปรอท
หมวดหมู่:สารก่อมะเร็งกลุ่ม 3 โดย IARC
หมวดหมู่:สารประกอบโคออร์ดิเนชัน
เจ้าชายมีเซลแห่งกรีซและเดนมาร์ก

**เจ้าชายมีเซลแห่งกรีซและเดนมาร์ก** (, ประสูติ 7 มกราคม ค.ศ. 1939- สวรรคต 28 กรกฎาคม2024) เป็นพระโอรสเพียงพระองค์เดียวใน เจ้าชายกริสโตโฟโรสแห่งกรีซและเดนมาร์ก กับ เจ้าหญิงฟร็องซวซแห่งออร์เลอ็อง พระองค์เป็นพระราชนัดดาของ สมเด็จพระเจ้าเยออร์ยีโอสที่ 1 กับ สมเด็จพระราชินีโอลกา พระองค์เป็นพระญาติชั้นที่ 1 ใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 และยังมีศักดิ์เป็นพระปิตุลา (อาชาย) ใน สมเด็จพระเจ้าชาลส์ที่ 3

เจ้าชายมีเซล สิ้นพระชนม์เมื่อวันที่ 28 กรกฎาคม พ.ศ. 2567 สิริพระชันษาได้  นับเป็นพระราชนัดดาใน พระเจ้าเยออร์ยีโอสที่ 1 แห่งกรีซ ที่สิ้นพระชนม์เป็นพระองค์สุดท้าย โดยมีพิธีฝังพระศพเมื่อวันที่ 1 สิงหาคม พ.ศ. 2567 ณ สุสานหลวงพระราชวงศ์ในกรุงเอเธนส์

## พระอิสริยยศ
***7 มกราคม 1939 – 28 กรกฎาคม 2024**: *ฮิสรอยัลไฮเนส* เจ้าชายมีเซลแห่งกรีซและเดนมาร์ก

## พงศาวลี


ม
ม
หมวดหมู่:บุคคลที่เกิดในปี พ.ศ. 2482 

หมวดหมู่:ราชวงศ์กลึคส์บวร์ค
โพแทสเซียม โคบอลติไนไตรต์

**โพแทสเซียม โคบอลติไนไตรต์** () ตามระบบการเรียกชื่อสารเคมีของ IUPAC ว่า **โพแทสเซียม เฮกซะไนไตรโตโคบอลเตต(III)** () เป็นสารประกอบโคออร์ดิเนชันที่มีสูตร K3[Co(NO2)6] แอนไอออนของเกลือสีเหลืองนี้เป็นสีประกอบด้วยใจกลางโคบอลต์(III) ผูกพันกับ 6 ไนตริโตลิแกนด์ เป็นที่ไม่ละลายในน้ำและมีการตกตะกอนเป็นของแข็งสีเหลือง

ถูกทำขึ้นครั้งแรกในปี 1848 โดย N. W. Fischer ในเบรสเลา และมันถูกใช้เป็นเม็ดสีเหลืองที่เรียกว่า อูเรโอลิน

## อ้างอิง

หมวดหมู่:สารประกอบโพแทสเซียม
หมวดหมู่:สารประกอบโคออร์ดิเนชันของโคบอลต์
หมวดหมู่:ไนไตรต์
หมวดหมู่:สารเชิงซ้อนไนไตรโต
เคานต์เฮนริกแห่งมงเปอซา

**เคานต์เฮนริกแห่งมงเปอซา** หรือเดิมคือ **เจ้าชายเฮนริกแห่งเดนมาร์ก เคานต์แห่งมงเปอซา** (; เกิดเมื่อ 4 พฤษภาคม พ.ศ. 2552) เป็นพระโอรสคนที่ 3 และคนสุดท้องของเจ้าชายโจอาคิมแห่งเดนมาร์กกับเจ้าหญิงมารีแห่งเดนมาร์ก พระชายาองค์ที่สองของพระองค์ เป็นพระราชนัดดาพระองค์ที่ 7 ในสมเด็จพระราชินีนาถมาร์เกรเธอที่ 2 กับเจ้าชายเฮนริกแห่งเดนมาร์ก พระราชสวามี เป็นพระราชภาติยะ (หลานลุง) ใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบันชื่อ **เฮนริก** มาจากพระนามของเจ้าชายเฮนริกแห่งเดนมาร์ก พระราชสวามี ปู่ของเคานต์เฮนริก ท่านมีบิดาและมารดาทูลหัว ได้แก่
#สมเด็จพระราชินีแมรีแห่งเดนมาร์ก
#ชาลส์ กาวาลีแย
#เบนจามิน เกอร์เดต
#บริท เดวิดเซน
#คริสเตียน เชฟิก

เคานต์เฮนริกเป็นรัชทายาทลำดับที่ 8 ในลำดับการสืบทอดราชบัลลังก์เดนมาร์ก

## ยศ
* *ฮิสไฮเนส* เจ้าชายเฮนริกแห่งเดนมาร์ก เคานต์แห่งมงเปอซา (4 พฤษภาคม พ.ศ. 2552 – 1 มกราคม พ.ศ. 2566)
* *ฮิสเอ็กเซลเลนซี* เคานต์เฮนริกแห่งมงเปอซา ( 1 มกราคม พ.ศ. 2566 - ปัจจุบัน )

## พงศาวลี

## อ้างอิง

* Official website 

ฮนริก
ฮ
ฟูกูจิยามะ

**ฟูกูจิยามะ** () เป็นนครที่ตั้งอยู่ทางตอนเหนือของจังหวัดเกียวโต ประเทศญี่ปุ่น ตั้งอยู่ห่างจากชายฝั่งทะเลญี่ปุ่น 25 กิโลเมตร บริเวณแม่น้ำยูระ ทางตอนใต้ของหุบเขาฟูกูจิยามะ และล้อมรอบไปด้วยภูเขาทางทิศตะวันออก ทิศใต้ และทิศตะวันตก มีขนาดพื้นที่ทั้งสิ้น 552.54 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 75,657 คน

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของฟูกูจิยามะยังคงค่อนข้างคงที่ในช่วง 60 ปีที่ผ่านมา

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดเกียวโต
เจ้าธัญวงศ์ สว่าง

**เจ้าธัญวงศ์ สว่าง** (ເຈົ້າທັນວົງ ສະຫວ່າງ) (ประสูติ 17 เมษายน พ.ศ. 2507) เป็นสมาชิกของพระราชวงศ์ลาวที่ยังมีชีวิตอยู่ในปัจจุบัน หลักจากการล้มล้างราชอาณาจักรลาว พระองค์ประสูติที่ พระราชวังหลวงพระบาง ราชอาณาจักรลาว เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี

## พระประวัติ
ในปี 1981 พระองค์และเจ้าสุริวงศ์ สว่างพระเชษฐา ได้หลบหนีการปฏิวัติจากหลวงพระบางมายังประเทศไทย และลี้ภัยต่อไปยังฝรั่งเศส และพำนักที่ฝรั่งเศสในฐานะผู้ลี้ภัยทางการเมือง

ระหว่างการลี้ภัยพระองค์ก็ทรงย้ายไปพำนักที่ ฟลอริดา สหรัฐอเมริกา และมีการจัดงานชุมนุมชาวลาวในต่างประเทศเพื่อช่วยในการรักษาและส่งเสริมวัฒนธรรมลาว

## อ้างอิง

## แหล่งข้อมูล
*Laos Royals pay respects to September 11, 2001 Victims (Photos)

ธ
ธัญวงศ์
หมวดหมู่:ราชวงศ์ล้านช้างร่มขาว
เมอร์โบรมิน

**เมอร์โบรมิน** () หรือ **ยาแดง** เป็นสารระงับเชื้อเฉพาะที่ ใช้สำหรับแผลบาดและถลอกเล็กน้อย เมอร์โบรมินเป็นสารประกอบเกลือออร์แกโนเมอร์คิวริกไดโซเดียมและฟลูออเรสซิน หาซื้อได้ทั่วไปในประเทศส่วนใหญ่ รวมทั้งประเทศไทย, มีราคาถูก และเก็บรักษาได้นาน, แต่มีการเลิกใช้ไปในสหรัฐอเมริกา เยอรมนี และฝรั่งเศส เนื่องจากเป็นสารประกอบที่มีปรอทอยู่ในโมเลกุล แม้ว่าจะไม่ได้มีการพิสูจน์อย่างจริงจังว่าไม่ปลอดภัยก็ตาม

## อ้างอิง

หมวดหมู่:สารระงับเชื้อ
เจ้าฟ้าโสริยาวงศ์ สว่าง

**สมเด็จเจ้าฟ้าชายโสริยวงศ์สว่าง** (; 22 มกราคม พ.ศ. 2480 – 2 มกราคม พ.ศ. 2561) เป็นพระราชโอรสองค์เล็กในพระบาทสมเด็จพระเจ้ามหาชีวิตศรีสว่างวัฒนากับสมเด็จพระราชินีคำผูย พระองค์อภิเษกสมรสกับสมเด็จเจ้าฟ้าหญิงดาราวรรณ โสริยวงศ์สว่าง มีพระโอรส-ธิดา 4 พระองค์คือ เจ้าสุธีระ โสริยวงศ์สว่าง เจ้าทัยวันต์ โสริยวงศ์สว่าง เจ้าพลวันต์ โสริยวงศ์สว่าง เจ้ากฤษณชิน โสริยวงศ์สว่าง

หลังจากการยึดประเทศลาวโดยกองทัพคอมมิวนิสต์ในเดือนสิงหาคม 1975 ในเดือนพฤศจิกายนปี 1975 พระองค์จึงเสด็จฯ ลี้ภัยออกจากประเทศลาวโดยการข้ามแม่น้ำโขงมายังประเทศไทย แล้วพระองค์ทรงรับพระราชภาระในองค์พระบาทสมเด็จพระเจ้ามหาชีวิตเป็นพระประมุขแห่งพระราชวงศ์ล้านช้างทั้งหมด เพราะพระองค์มีพระชนมพรรษามากที่สุดในพระราชวงศ์ และทรงทำหน้าที่เป็นผู้สำเร็จราชการแผ่นดินให้กับสมเด็จเจ้าฟ้าชายสุริวงศ์สว่าง พระภาติยะ 

พระองค์ทรงประทับอยู่ ณ กรุงปารีส ประเทศฝรั่งเศส และทรงทำงานที่เรโนลต์

พระองค์เสด็จสวรรคตเมื่อวันที่ 2 มกราคม พ.ศ. 2561 ณ กรุงปารีส สิริพระชนมายุ 80 พรรษา

## พงศาวลี




## อ้างอิง

## แหล่งข้อมูลอื่น
*Photographs of Royal Family of Laos
*Laos Royals offers to return to restore order
*Press release of the Lao Royal Family 
*Laos Royals pay respects to September 11, 2001 Victims (Photos)
*STADE ACTUEL DU PROJET (French)

โสริยะ
ส
หมวดหมู่:บุตรของนายกรัฐมนตรีลาว
ทางวิ่งเครื่องบิน

thumb|รันเวย์

**ทางวิ่งเครื่องบิน, ลานวิ่ง, ลานบิน** หรือ **รันเวย์** (อังกฤษ : Runway) ตามที่องค์การการบินพลเรือนระหว่างประเทศ (ICAO) ได้กำหนดไว้ หมายถึงพื้นที่สี่เหลี่ยมผืนผ้าบนพื้นดิน ภายในบริเวณสนามบิน ซึ่งเตรียมการไว้สำหรับอากาศยานใช้ในการร่อนลงจอดและวิ่งขึ้น ทางวิ่งเครื่องบินแบ่งออกเป็นประเภทที่มนุษย์สร้างขึ้น โดยใช้วัสดุประเภทแอสฟัลต์และคอนกรีต หรือผสมทั้งสองชนิด และประเภทที่ใช้พื้นผิวธรรมชาติ เช่น หญ้า ดิน กรวด น้ำแข็ง และเกลือ

รันเวย์หรือทางวิ่งเครื่องบิน ควรมีความยาวไม่น้อยกว่า 1,830 เมตร (6,000 ฟุต) สำหรับอากาศยานที่มีน้ำหนักไม่เกิน 90.7 ตัน (ประมาณ 2,000,000 ปอนด์) สำหรับอากาศยานที่ใหญ่กว่านี้ รวมถึงอากาศยานที่มีขนาดกว้างกว่าปกติ จะต้องใช้ทางวิ่งความยาวอย่างน้อย 2,438 เมตร (8,000 ฟุต) ที่ระดับน้ำทะเล (และยาวกว่านี้ ถ้าเป็นทางวิ่งที่อยู่เหนือระดับน้ำทะเลมาก ๆ) อากาศยานโดยสารระหว่างประเทศโดยปกติจะบรรทุกน้ำมันมาก ทำให้มีน้ำหนักเยอะ จึงอาจต้องใช้ทางวิ่งที่ยาวถึง 3,048 เมตร (10,000 ฟุต) หรือมากกว่า และจะต้องใช้ความยาวทางวิ่งในการยกตัวขึ้นหรือเทคออฟถึงเกือบ 4 กิโลเมตร (3,962 เมตร) เครื่องบินโดยสาร โบอิ้ง 747 นับว่าเป็นเครื่องบินที่ใช้ทางวิ่งยาวที่สุดในการเทคออฟ เมื่อเทียบกับเครื่องบินโดยสารอื่นในลักษณะเดียวกัน 

## แหล่งข้อมูลอื่น

หมวดหมู่:โครงสร้างพื้นฐานของท่าอากาศยาน
ตำบลสวายจีก

**ตำบลสวายจีก** เป็นตำบลหนึ่งในอำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 58.23 ตารางกิโลเมตร หรือประมาณ 36,395 ไร่ ประชากรในปี พ.ศ. 2562 มีจำนวน 11,668 คน ทั้งพื้นที่ของตำบลบริหารโดยองค์การบริหารส่วนตำบลสวายจีก โดยที่ทำการองค์การบริหารส่วนตำบลห่างจากศาลากลางจังหวัดบุรีรัมย์ประมาณ 11.5 กิโลเมตร

## อาณาเขตติดต่อ
* **ทิศเหนือ** ติดกับตำบลอิสาณ อำเภอเมืองบุรีรัมย์ และตำบลสนวน อำเภอห้วยราช จังหวัดบุรีรัมย์
* **ทิศตะวันออก** ติดกับตำบลสองชั้น อำเภอกระสัง และตำบลสนวน อำเภอห้วยราช จังหวัดบุรีรัมย์
* **ทิศใต้** ติดกับตำบลหลักเขต อำเภอเมืองบุรีรัมย์ จังหวัดบุรีรัมย์
* **ทิศตะวันตก** ติดกับตำบลสะแกซำ อำเภอเมืองบุรีรัมย์ จังหวัดบุรีรัมย์

## หมู่บ้าน
ตำบลสวายจีกแบ่งเขตการปกครองออกเป็น 19 หมู่บ้าน ดังนี้

* หมู่ 1 สวายจีก 
* หมู่ 2 สวายจีก 
* หมู่ 3 หนองปรือ 
* หมู่ 4 บ้านใหม่ 
* หมู่ 5 มะค่า 
* หมู่ 6 หนองพลวง 
* หมู่ 7 หนองขาม 
* หมู่ 8 ถาวร 
* หมู่ 9 หนองปรือน้อย 
* หมู่ 10 บ้านฝ้าย 
* หมู่ 11 มะค่าตะวันออก 
* หมู่ 12 โคกฟ่าน 
* หมู่ 13 โคกตาสิงห์ 
* หมู่ 14 สวายจีก 
* หมู่ 15 โคกเปราะ 
* หมู่ 16 บ้านพลวง 
* หมู่ 17 เอกมัย 
* หมู่ 18 ปรือพัฒนา 
* หมู่ 19 ห้วยลึก 

## สถานศึกษา
* วิทยาลัยอาชีวศึกษา 1 แห่ง ได้แก่ วิทยาลัยเบญจเทคโน
* โรงเรียนมัธยมศึกษา 1 แห่ง ได้แก่ โรงเรียนสวายจีกพิทยาคม
* โรงเรียนประถมศึกษา 7 แห่ง ได้แก่
** โรงเรียนบ้านสวายจีก
** โรงเรียนบ้านเบญจคามวิทยา
** โรงเรียนบ้านถาวร
** โรงเรียนบ้านฝ้าย
** โรงเรียนบ้านหนอปรือน้อย
** โรงเรียนบ้านโคกเปราะ
** โรงเรียนบ้านพลวง
* ศูนย์เด็กเล็ก 1 แห่ง ได้แก่ ศูนย์เด็กเล็กวัดหนองปรือ

## สาธารณสุข
* โรงพยาบาลส่งเสริมสุขภาพบ้านสวายจีก

## วัด
วัดในตำบลสวายจีก 6 แห่ง ได้แก่
* วัดโพธิ์ทอง บ้านสวายจีก
* วัดบ้านเจดีย์แดง บ้านหนองพลวง
* วัดบ้านหนองปรือ
* วัดบ้านพลวง
* วัดเทพนรสิงห์ (บ้านโคกตาสิงห์)
* วัดประชาสามัคคี (บ้านฝ้าย)

## อ้างอิง

สวายจีก
สวายจีก
โครเมียม(III) คลอไรด์

**โครเมียม (III) คลอไรด์** () เป็นสารประกอบที่มีสูตร CrCl3 (H2O) x โดยที่ xสามารถเป็น 0, 5, และ 6 รูปแบบที่ปราศจากน้ำ สารประกอบมีสูตรเป็น CrCl3 มีลักษณะเป็นของแข็งสีม่วง ส่วนรูปแบบที่พบมากที่สุดของไตรคลอไรด์ ซึ่งเป็นสีเขียวเข้ม คือ "เฮกซะไฮเดรต", CrCl3.6H2O โครเมียม (III) คลอไรด์ ถูกพบว่าใช้เป็นตัวเร่งปฏิกิริยาและเป็นสารตั้งต้นของสีย้อมจำพวกขนสัตว์ ต่างๆ 

## เอกสารเพิ่มเติม
* N. N. Greenwood, A. Earnshaw, *Chemistry of the Elements*, 2nd ed., Butterworth-Heinemann, Oxford, UK, 1997.
* *Handbook of Chemistry and Physics*, 71st edition, CRC Press, Ann Arbor, Michigan, 1990.
* *The Merck Index*, 7th edition, Merck & Co, Rahway, New Jersey, USA, 1960.
* A. F. Wells, *'Structural Inorganic Chemistry*, 5th ed., Oxford University Press, Oxford, UK, 1984.
* J. March, *Advanced Organic Chemistry*, 4th ed., p.&nbsp;723, Wiley, New York, 1992.
* K. Takai, in *Handbook of Reagents for Organic Synthesis, Volume 1: Reagents, Auxiliaries and Catalysts for C-C Bond Formation*, (R. M. Coates, S. E. Denmark, eds.), pp.&nbsp;206–211, Wiley, New York, 1999.

## แหล่งข้อมูลอื่น

* International Chemical Safety Card 1316 (anhydr. CrCl3)
* International Chemical Safety Card 1532 (CrCl3·6H2O)
* National Pollutant Inventory – Chromium (III) compounds fact sheet 
* NIOSH Pocket Guide to Chemical Hazards
* IARC Monograph "Chromium and Chromium compounds" 

หมวดหมู่:สารประกอบโครเมียม
หมวดหมู่:คลอไรด์
หมวดหมู่:เฮไลด์โลหะ
หมวดหมู่:สารประกอบโคออร์ดิเนชัน
สาส์นลับที่สาบสูญ

**สาส์นลับที่สาบสูญ** () เป็นนวนิยายแนวลึกลับ/ระทึกขวัญ เขียนโดย แดน บราวน์ เนื้อหาเกี่ยวกับการผจญภัยครั้งที่ 3 ของ โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด หลังสร้างชื่อในเล่มก่อนหน้า คือ *รหัสลับดาวินชี*

## เรื่องย่อ
เช้าวันหนึ่ง โรเบิร์ต แลงดอน ได้รับโทรศัพท์จากผู้ช่วยของ "ปีเตอร์ โซโลมอน" ซึ่งเป็นเพื่อนและผู้ที่แลงดอนเคารพเหมือนครูอาจารย์มานานหลายปี ตั้งแต่เขายังเป็นหนุ่มน้อย ให้เดินทางไปบรรยายที่กรุงวอชิงตัน ดี.ซี. ณ อาคารแคปิตอล หรือรัฐสภา เมื่อไปถึง แลงดอนจึงรู้ว่าไม่มีงานบรรยาย แต่กลับพบเหตุการณ์ระทึกมากมาย เริ่มตั้งแต่พบมือของปีเตอร์ที่ถูกตัดออก ขณะเดียวกัน "แคเทอรีน โซโลมอน" น้องสาวของปีเตอร์ ซึ่งเป็นนักวิทยาศาสตร์ทางจิต ผู้เพิ่งประสบความสำเร็จในการค้นพบครั้งสำคัญ ก็ถูกชายลึกลับคนเดียวกับที่ลักพาตัวปีเตอร์ไปตามล่า แลงดอนจึงต้องพยายามช่วย...

ทั้งสองต้องพยายามไขรหัสลับ เพื่อนำไปสู่ความรู้ที่จะสั่นสะเทือนโลก ซึ่งถูกปกปิดและเก็บเป็นความลับสืบทอดมานานของกลุ่มเมสัน และในขณะเดียวกันก็ต้องช่วยชีวิตของปีเตอร์ให้ได้ด้วย

## ตัวละคร
* โรเบิร์ต แลงดอน
* ปีเตอร์ โซโลมอน
* แคเทอรีน โซโลมอน
* มาลัก

## อ้างอิง

หมวดหมู่:บันเทิงคดีสายลับ
หมวดหมู่:งานเขียนของแดน บราวน์
หมวดหมู่:วรรณกรรมในปี พ.ศ. 2552
หมวดหมู่:นวนิยายที่มีฉากในสหรัฐอเมริกา
ไซโคลเพนตาไดอีนิลไอเอิร์น ไดคาร์โบนิล ไอโอไดด์

**ไซโคลเพนตาไดอีนิลไอเอิร์น ไดคาร์โบนิล ไอโอไดด์** () เป็นสารประกอบออร์กาโนไอเอิร์น ที่มีสูตรเคมี (C5H5)Fe(CO)2I เป็นของแข็งสีน้ำตาลเข้มที่ละลายในตัวทำละลายอินทรีย์ที่พบโดยทั่วไป 

## การเตรียม
ไซโคลเพนตาไดอีนิลไอเอิร์น ไดคาร์โบนิล ไอโอไดด์ สามารถสังเคราะห์โดยปฏิกิริยาของ ไซโคลเพนตาไดอีนิลไอเอิร์น ไดคาร์โบนิล ไดเมอร์ ด้วย I2:
:Cp2Fe2(CO)4 +   I2   →   2 CpFe(CO)2I
ซึ่งมันอาจจะเป็นคนแรกที่รายงานโดย พอลสัน และฮอลแลม

## อ้างอิง

หมวดหมู่:สารประกอบโลหอินทรีย์ของเหล็ก
หมวดหมู่:สารประกอบโคออร์ดิเนชันของเหล็ก
หมวดหมู่:สารเชิงซ้อนคาร์บอนิล
หมวดหมู่:สารเชิงซ้อนไซโคลเพนทาไดอีนิล
หมวดหมู่:สารเชิงซ้อนไอโอโด
หมวดหมู่:สารประกอบแซนด์วิชแบบครึ่ง
มาร์ก แฮมิลล์

**มาร์ก ริชาร์ด แฮมิลล์** () (เกิดวันที่ 25 กันยายน ค.ศ. 1951) เป็นนักแสดง, นักพากย์และนักเขียนชาวอเมริกา เขาเป็นที่รู้จักกันดีใบบทบาทของ ลุค สกายวอล์คเกอร์ ในภาพยนตร์ชุด *[[สตาร์ วอร์ส]]* ผลงานภาพยนตร์ของเขาที่โดดเด่น ได้แก่ *[[โคร์เวตต์ซัมเมอร์]]* (1978) และ *[[กองหน้ามรณะ]]* (1980) แฮมิลล์ยังปรากฏตัวในผลงานละครเวทีหลายเรื่องในช่วงทศวรรษ 1980

แฮมิลล์เป็นนักพากย์ที่มีผลงานมากมาย โดยเขาพากย์เป็นตัวละครในการ์ตูนโทรทัศน์หลายเรื่อง, ภาพยนตร์และวิดีโอเกม เขาเป็นที่รู้จักจากบทบาทที่เขาพากย์มาอย่างยาวนาน ได้แก่ โจ๊กเกอร์ของดีซีคอมิกส์ เริ่มตั้งแต่ใน *[[แบทแมน: ดิแอะนิเมเต็ดซีรีส์]]* (1992–1994), ไฟเออร์ลอร์ดโอไซ ใน *[[อวตาร: เดอะลาสแอร์เบนเดอร์]]* (2005–2008) และ สกิปส์ ใน *[[เรกูลาร์โชว์]]* (2010–2017)

## ชีวิตในช่วงแรก
แฮมิลล์เกิดที่ โอกแลนด์, แคลิฟอร์เนีย, สหรัฐ เป็นบุตรของกัปตันกองทัพเรือสหรัฐ วิลเลียม ทอมัส แฮมิลล์ กับ เวอร์จิเนีย ซูแซน (นามสกุลเดิม จอห์นสัน) เขาเป็นในบุตรเจ็ดคน มีพี่ชายสองคน วิลล์กับแพทริก และน้องสาวสี่คน เทอร์รี, แจน, จีนีและคิม พ่อของเขามีเชื้อสายอังกฤษ, สกอตแลนด์, ไอริชและเวลส์ แม่ของเขามีเชื้อสายเป็นลูกครึ่งสวีเดนและอังกฤษ แฮมิลล์อธิบายลักษณะพ่อของเขาว่าเป็นคนที่ยึดมั่นในโรมันคาทอลิกและเหมือนกับ "นิกสันริพับลิกัน"

การย้ายสถานีของพ่อของเขาและการย้ายของครอบครัวทำให้เด็ก ๆ ตระกูลแฮมิลล์เปลี่ยนโรงเรียนบ่อยครั้ง ในช่วงชั้นประถมศึกษา เขาเรียนที่สถาบันการศึกษาวัลซิงแฮมและโรงเรียนมัธยมต้นโพ เมื่ออายุ 11 ปี เขาย้ายไปที่ 5900 บล็อกออฟแคสเซิลตันไดรฟ์ ใน ซานดิเอโก, แคลิฟอร์เนีย ที่นั่นเขาได้เข้าเรียนที่โรงเรียนมัธยมต้นเฮล ในช่วงปีแรกที่เขาเรียนในโรงเรียนมัธยมปลายเจมส์ เมดิสัน ครอบครัวของเขาย้ายไปที่เวอร์จิเนีย และ แฮมิลล์ได้เข้าเรียนในโรงเรียนมัธยมปลายแอนเนนเดล พ่อของเขาย้ายไปประจำสถานีที่ญี่ปุ่น ในช่วงชั้นปีแรกของเขา แฮมิลล์เข้าร่วมและเป็นสมาชิกของชมรมการแสดงที่โรงเรียนมัธยมปลายไนล์ ซี. คินนิก เขาสำเร็จการศึกษาในปี 1969 ต่อมาเขาเข้าเรียนที่วิทยาลัยลอสแอนเจลิสซิตี วิชาเอกการละคร

## อ้างอิง

## แหล่งข้อมูลอื่น

*
*
*

หมวดหมู่:บุคคลที่เกิดในปี พ.ศ. 2494
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ชาวอเมริกันในประเทศญี่ปุ่น
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายเวลส์
หมวดหมู่:บุคคลที่ยังมีชีวิตอยู่
บริษัทรักอุตลุด

**The Cupids บริษัทรักอุตลุด** เป็นละครโทรทัศน์ไทยทั้งหมด 8 เรื่อง ได้แก่กามเทพหรรษา, กามเทพออกศึก, กามเทพออนไลน์, ลูบคมกามเทพ, ซ่อนรักกามเทพ, กามเทพซ้อนกล, กามเทพจำแลง และกามเทพปราบมาร สร้างจากนวนิยายชื่อเดียวกันที่เขียนโดย อิศยา อุมาริกา ร่มแก้ว เชย์นา ซ่อนกลิ่น เก้าแต้ม แพรณัฐ และณารา

ละครซีรีส์เรื่องนี้ผลิตโดยบรอดคาซท์ ไทย เทเลวิชั่นและมีผู้กำกับถึง 7 คน ออกอากาศทุกวันศุกร์-อาทิตย์ ตั้งแต่วันที่ 5 มีนาคม ถึง 23 กรกฎาคม 2560

## เรื่องย่อ
เมื่อ 4 ปีก่อน ภีม (ธีรเดช วงศ์พัวพันธ์) ได้ก่อตั้งบริษัทที่ชื่อว่า "คิวปิดฮัท" ซึ่งเป็นบริษัทจัดหาคู่ที่มีพนักงานผู้หญิง 8 คน ในแต่ละแผนกคอยช่วยจัดการบริษัท ปัจจุบันนี้ภีมพบว่า “คิวปิดฮัท” ไม่ได้รายได้ตามเป้า ภีมคิดว่าเพราะพนักงานสาวทั้ง 8 คนยังโสดอยู่ทั้งหมด และลูกค้าก็ไม่ค่อยจะไว้ใจให้พวกเธอหาคู่เพราะว่าพวกเธอเองก็โสดเหมือนกัน ในวันวาเลนไทน์ ภีมได้เรียกพนักงานหญิงทั้ง 8 คนมาประชุมด่วน และพบว่าพวกเธอทุกคนต่างก็มีปัญหาเรื่องความรัก เพื่อช่วยพยุงบริษัทไว้ ภีมจึง “สั่ง” พนักงานทั้ง 8 คนให้หาแฟนให้ได้ก่อนวันวาเลนไทน์ปีหน้า ใครหาแฟนได้จะได้โบนัส 1 ล้านบาท หากพนักงานไม่ยอมรับคำสั่ง บริษัทก็จะต้องปิดตัวลง และพนักงานหญิงทั้ง 8 คนจะต้องออกจากงาน และพวกเขาจะไม่ได้ทำงานในบริษัทที่พวกเขารักอีกต่อไป

## ละครโทรทัศน์

## เพลงประกอบละคร

*

## ข้อมูลการออกอากาศ

## แหล่งข้อมูลอื่น
* The Cupids บริษัทรักอุตลุด Official (Broadcast Thai Television)
* 
* 
* 
* 
* 
* 
* 
* เรื่องย่อ บริษัทรักอุตลุด ตอน กามเทพหรรษา (Manager Online) 
* เรื่องย่อ บริษัทรักอุตลุด ตอน กามเทพหรรษา (Kapook)
* เรื่องย่อละคร บริษัทรักอุตลุด ตอน กามเทพหรรษา (Gossipstar)
* เรื่องย่อละคร บริษัทรักอุตลุด ตอน กามเทพออกศึก (Gossipstar)
* เรื่องย่อละคร บริษัทรักอุตลุด ตอน กามเทพออนไลน์ (Gossipstar)
* เรื่องย่อละคร บริษัทรักอุตลุด ตอน ลูบคมกามเทพ (Gossipstar)
* เรื่องย่อละคร บริษัทรักอุตลุด ตอน ซ่อนรักกามเทพ (Gossipstar)
* เรื่องย่อละคร บริษัทรักอุตลุด ตอน กามเทพซ้อนกล (Gossipstar)
* เรื่องย่อละคร บริษัทรักอุตลุด ตอน กามเทพจำแลง  (Gossipstar)
* เรื่องย่อละคร บริษัทรักอุตลุด ตอน กามเทพปราบมาร  (Gossipstar)
* เรื่องย่อ บริษัทรักอุตลุด ตอน กามเทพปราบมาร (Gossipstar)
* เรื่องย่อ บริษัทรักอุตลุด ตอน กามเทพปราบมาร (kapook)

## อ้างอิง

## ลำดับรายการโทรทัศน์

หมวดหมู่:นวนิยายไทย
หมวดหมู่:วรรณกรรมในปี พ.ศ. 2555
หมวดหมู่:ละครชุดทางโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ไทยในปี พ.ศ. 2560
เดอะลองโรด (ภาพยนตร์)

**เดอะลองโรด**' () เป็นภาพยนตร์สั้นเงียบแนวดราม่าในปี 1911 กำกับโดย ดี. ดับเบิลยู. กริฟฟิธ และนำแสดงโดย แบลนช์ สวีต

## อ้างอิง

## แหล่งข้อมูลอื่น
*

หมวดหมู่:ภาพยนตร์อเมริกันที่ออกฉายในปี พ.ศ. 2454
หมวดหมู่:ภาพยนตร์อเมริกัน
หมวดหมู่:ภาพยนตร์ขาวดำอเมริกัน
หมวดหมู่:ภาพยนตร์เงียบอเมริกัน
ควอลิตี้เฮ้าส์

**บริษัท ควอลิตี้เฮ้าส์ จำกัด (มหาชน)** ( ชื่อย่อ: QH) บริษัท ควอลิตี้ เฮ้าส์ จำกัด (มหาชน) บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น

## ประวัติ
ได้จดทะเบียนจัดตั้งบริษัทด้วยทุนจดทะเบียนเริ่มแรก 1 ล้านบาท เมื่อวันที่ 21 ตุลาคม พ.ศ. 2526 โดยมีวัตถุประสงค์เริ่มแรกในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดิน ของลูกค้า และเมื่อปี พ.ศ. 2533 บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่า และโครงการอาคารสำนักงานให้เช่า และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน ปี พ.ศ. 2535 บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทยเมื่อวันที่ 11 กันยายน พ.ศ. 2534 ต่อมาบริษัทได้รับอนุญาตให้เป็นบริษัทจดทะเบียนแปลงสภาพเป็นบริษัทมหาชน เมื่อวันที่ 28 มิถุนายน พ.ศ. 2536 ใช้ชื่อว่า "บริษัท ควอลิตี้เฮ้าส์ จำกัด (มหาชน)" ทะเบียนเลขที่เดิม บมจ.131

## การประกอบธุรกิจ
บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ซึ่งสามารถจำแนกได้ดังนี้คือ
*ธุรกิจขายบ้านพร้อมที่ดิน
*ธุรกิจขายหน่วยในอาคารชุดพักอาศัย
*ธุรกิจอาคารที่พักอาศัยให้เช่า (ธุรกิจเซอร์วิส อะพาร์ตเมนต์ / โรงแรม)
*ธุรกิจอาคารสำนักงานให้เช่า
*ธุรกิจรับจ้างบริหารอาคารสำนักงาน อาคารที่พักอาศัยให้เช่า โรงแรม อาคารชุดพักอาศัย และบ้านที่พักอาศัยให้เช่า
*ธุรกิจการลงทุน
*ธุรกิจอื่น ๆ

## ผู้ถือหุ้นรายใหญ่
* ข้อมูล ณ วันที่ 25 เมษายน 2562 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2526
หมวดหมู่:ธุรกิจพัฒนาอสังหาริมทรัพย์
สนธิสัญญากรุงไทเป

**สนธิสัญญาสันติภาพจีน-ญี่ปุ่น** (; ) มีชื่อทางการว่า **สนธิสัญญาสันติภาพระหว่างสาธารณรัฐจีนกับญี่ปุ่น** (; ) หรือที่รู้จักกันทั่วไปว่า **สนธิสัญญากรุงไทเป** () เป็นสนธิสัญญาสันติภาพระหว่างญี่ปุ่นกับสาธารณรัฐจีน ลงนามในกรุงไทเปบนเกาะไต้หวันเมื่อวันที่ 28 เมษายน 2495 เป็นการยุติสงครามจีน-ญี่ปุ่นครั้งที่สอง (2480–2488) อย่างเป็นทางการ สถานะสงครามเริ่มขึ้นเมื่อญี่ปุ่นละเมิดสนธิสัญญาเก้าชาติ 

สนธิสัญญานี้จำเป็นเพราะทั้งสาธารณรัฐจีนและสาธารณรัฐประชาชนจีนต่างมิได้รับเชิญให้ลงนามสนธิสัญญาซานฟรานซิสโกเนื่องจากความไม่ลงรอยกับประเทศอื่นว่ารัฐบาลใดเป็นรัฐบาลโดยชอบของจีนระหว่างและหลังสงครามกลางเมืองจีน ภายใต้แรงกดดันจากสหรัฐอเมริกา ญี่ปุ่นจึงลงนามสนธิสัญญาสันติภาพต่างหากกับสาธารณรัฐจีนเพื่อยุติสงครามระหว่างรัฐทั้งสองอย่างเป็นทางการด้วยชัยชนะของสาธารณรัฐจีน แม้สาธารณรัฐจีนเองจะมิได้เข้าร่วมการประชุมสันติภาพซานฟรานซิสโกเนื่องจากสงครามกลางเมืองจีนกลับมาปะทุอีกครั้งหลังปี 2488 

สนธิสัญญานี้ส่วนใหญ่ตรงกับสนธิสัญญาซานฟรานซิสโก ซึ่งยอมรับว่าญี่ปุ่นสละสิทธิ กรรมสิทธิ์ และการอ้างสิทธิ์ใด ๆ ที่เกี่ยวข้องกับไต้หวัน เผิงหู หมู่เกาะสแปรตลี และหมู่เกาะแพราเซล โดยเจาะจง สาธารณรัฐจีนสละค่าชดเชยบริการแก่ญี่ปุ่นในสนธิสัญญานี้ตามข้อ 14(ก).1 แห่งสนธิสัญญาซานฟรานซิสโก

สนธิสัญญากรุงไทเปถูกรัฐบาลญี่ปุ่นบอกเลิกฝ่ายเดียวเมื่อวันที่ 29 กันยายน 2515 เมื่อสถาปนาความสัมพันธ์ทางทูตอย่างเป็นทางการกับสาธารณรัฐประชาชนจีน 

## อ้างอิง

หมวดหมู่:สนธิสัญญาสงครามโลกครั้งที่สอง
หมวดหมู่:สนธิสัญญาสงครามเย็น
หมวดหมู่:สนธิสัญญาสันติภาพ
หมวดหมู่:สนธิสัญญาสันติภาพเกี่ยวข้องกับญี่ปุ่น
หมวดหมู่:สนธิสัญญาเกี่ยวข้องกับญี่ปุ่น
หมวดหมู่:สนธิสัญญาเกี่ยวข้องกับสาธารณรัฐจีน (ค.ศ. 1949–1971)
หมวดหมู่:ความสัมพันธ์ระหว่างประเทศของประเทศญี่ปุ่น
หมวดหมู่:สนธิสัญญาจีน–ญี่ปุ่น
หมวดหมู่:สงครามจีน–ญี่ปุ่นครั้งที่สอง
หมวดหมู่:การล่มสลายของจักรวรรดิญี่ปุ่น
หมวดหมู่:ฝ่ายสัมพันธมิตร (สงครามโลกครั้งที่สอง)
ติรันต์โลบลังก์

**ติรันต์โลบลังก์** (; ) เป็นนวนิยายวีรคติโดยจูอาน็อต มาร์โตเร็ลย์ อัศวินชาวชาวบาเลนเซีย ตีพิมพ์ครั้งแรกใน ค.ศ. 1490 ที่แคว้นบาเลนเซีย เป็นหนึ่งในวรรณกรรมภาษาบาเลนเซียที่มีชื่อเสียงในสมัยกลาง ถือเป็นผลงานชิ้นเอกในวรรณกรรมบาเลนเซียและในวรรณกรรมภาษากาตาลาทั้งหมด และมีอิทธิพลต่อวรรณกรรมตะวันตกในยุคต่อมา รวมไปถึงงานเขียนของมีเกล เด เซร์บันเตส ผู้เขียนเรื่อง *[[ดอนกิโฆเต้ แห่งลามันช่า ขุนนางต่ำศักดิ์นักฝัน]]*

## โครงเรื่อง
นวนิยายกล่าวถึงการผจญภัยของติรันต์โลบลังก์ อัศวินจากแคว้นเบรอตาญ ผู้ได้รับการร้องขอจากจักรพรรดิแห่งไบแซนไทน์ให้เป็นแม่ทัพต่อสู้กับกองทัพเติร์กจากอาณาจักรออตโตมัน ที่กำลังรุกรานกรุงคอนสแตนติโนเปิล ติรันต์มีความรักกับคาร์เมซินา ธิดาของจักรพรรดิ โดยผู้เขียนดัดแปลงมาจากเรื่องราวของโรเจอร์ เดอ ฟลอร์ (ค.ศ. 1267–1305) อัศวินเทมปลาร์ชาวอิตาลีในสงครามครูเสดครั้งสุดท้าย และเรื่องราวการต่อสู้กับสุลต่านเมห์เหม็ดที่ 2 แห่งจักรวรรดิออตโตมัน ซึ่งนำไปสู่การเสียกรุงคอนสแตนติโนเปิลใน ค.ศ. 1453 แต่ดัดแปลงให้ไบแซนไทน์เป็นฝ่ายชนะ

## อ้างอิง

## แหล่งข้อมูลอื่น
* Full text in a slightly revised orthography version, in Catalan 
* ''Tirant lo Blanch'', online edition (full text in a web page, in Catalan)
 edited and translated into English by Robert S. Rudder
*Tirant lo Blanc: An Analysis of its Transitional Styles by Suzanne S. Hintz
*''Tirant lo Blanc'', Wikisource
*In the opinion of some experts Tirant is different from similar works see "Origenes de la novela..." By Marcelino Mendendez y Pelayo, Adolfo Bonilla y San Martin
* El ingenioso Hidalgo Don Quijote de la Mancha By Miguel de Cervantes Saavedra
* Tirant Lo Blanch: A Study of Its Authorship, Principal Sources and historical setting" by Joseph A. Vaeth (1918)

หมวดหมู่:วรรณกรรมในปี พ.ศ. 2033
หมวดหมู่:วรรณกรรมภาษาบาเลนเซีย
หมวดหมู่:วรรณกรรมสเปน
หมวดหมู่:ตัวละครที่เป็นอัศวิน
ตราแผ่นดินของสโลวาเกีย

ตราแผ่นดินของสโลวาเกีย เริ่มใช้เมื่อวันที่13 มิถุนายน พ.ศ. 2462 บังคับใช้เมื่อวันที่ 1 มกราคม พ.ศ. 2536 มีส่วนประกอบคือ
#โล่ เป็นรูป ไม้กางเขน 2 ชั้นสีเงิน และบนภูเขาลูกกลางสามลูก สีน้ำเงิน พื้นหลังสีแดง

## ประวัติ

## พัฒนาการ

ไฟล์:Red star.svg|ตราแผ่นดินสาธารณรัฐโซเวียตสโลวัก 16 มิถุนายน - 7 กรกฎาคม ค.ศ. 1920
ไฟล์:Lesser coat of arms of Czechoslovakia.svg|ตราแผ่นดินเชโกสโลวาเกีย ค.ศ. 1920 - 1960
ไฟล์:Coat of arms of Slovakia (1960-1990).svg|ตราแผ่นดินสาธารณรัฐสังคมนิยมสโลวัก ค.ศ.1960 - 1990


## ธงประธานาธิบดี


ไฟล์:Flag of the President of Slovakia (1939-1945).svg| สาธารณรัฐสโลวักที่ 1 (ค.ศ. 1939–1945)
ไฟล์:Flag of the President of Slovakia.svg|ตั้งแต่ ค.ศ. 1993


## ดูเพิ่ม
* ธงชาติสโลวาเกีย
* นาดทาโทรซาบลีซกา

## อ้างอิง

## แหล่งข้อมูลอื่น
* Heraldry and Genealogy Society of Slovakia

สโลวาเกีย
หมวดหมู่:สัญลักษณ์ของประเทศสโลวาเกีย
อูราวะ เรดไดมอนส์

**อูระวะ เรด ไดมอนด์ส** (ภาษาญี่ปุ่น:浦和レッドダイヤモンズ) เป็นสโมสรฟุตบอลอาชีพจาก ประเทศญี่ปุ่น ก่อตั้งขึ้นในปี พ.ศ. 2493 (ค.ศ. 1950) ปัจจุบันเล่นในอยู่ในเจ1 ลีก และมีผู้เป็นเจ้าของอย่างบริษัทมิตซูบิชิเฮฟวีอินดัสทรีส์ สนามเหย้าปัจจุบันคือ สนามกีฬาไซตามะ 2002 ตั้งอยู่ที่เมืองไซตะมะ จังหวัดไซตะมะ 

"เรด ไดมอนด์ส" เป็นภาษาอังกฤษแปลว่า "เพชรสีแดง" เนื่องจากทีมมีต้นกำเนิดมาจากบริษัท มิตซูบิชิ ซึ่งโลโก้ของบริษัทเป็นรูปเพชรสีแดง 3 เม็ด
[thumb|Right|300px|บรรยากาศกองเชียร์ภายใน[สนามกีฬาไซตะมะ 2002]]

อดีต สโมสรมีผู้เล่นทีมชาติไทยมาค้าแข้งอยู่ด้วยคือ เอกนิษฐ์ ปัญญา

## ผู้เล่นชุดปัจจุบัน

**Type 2**

## เกียรติประวัติ
### ระดับประเทศ
**อุราวะ เรด ไดมอนด์ส** (ยุคลีกอาชีพ)
***[[เจ1 ลีก]]**
****ชนะเลิศ: (1)** 2006
****รองชนะเลิศ: (5)** 2004, 2005, 2007, 2014, 2016
***[[เจ2 ลีก]]**
****รองชนะเลิศ: (1)** 2000
***[[เอมเพอเรอร์คัพ]]**
****ชนะเลิศ: (4)** 2005, 2006, 2018, 2021
***[[เจลีกคัพ]]**
****ชนะเลิศ: (2)** 2003, 2016
****รองชนะเลิศ: (5)** 2002, 2004, 2011, 2013, 2023
***[[เจแปนนิส ซูเปอร์คัพ|ซูเปอร์คัพ]]**
****ชนะเลิศ: (2)** 2006, 2022
****รองชนะเลิศ: (4)** 2007, 2015, 2017, 2019 


**มิตซูบิชิ** (ก่อนยุคลีกอาชีพ)
***[[ฟุตบอลลีกญี่ปุ่น]] ดิวิชั่น 1**
****ชนะเลิศ: (4)** 1969, 1973, 1978, 1982
***[[ฟุตบอลลีกญี่ปุ่น]] ดิวิชั่น 2**
****ชนะเลิศ: (1)** 1989/90
***[[เอมเพอเรอร์คัพ]]**
****ชนะเลิศ: (4)** 1971, 1973, 1978, 1980
***[[เจลีกคัพ]]**
****ชนะเลิศ: (2)** 1978, 1981
***[[เจแปนนิสซูเปอร์คัพ|ซูเปอร์คัพ]]**
****ชนะเลิศ: (3)** 1979, 1980, 1983

### ระดับทวีป
***[[เอเอฟซีแชมเปียนส์ลีก]]**
****ชนะเลิศ (3)**: 2007 , 2017 , 2022
** *รองชนะเลิศ (1) : [[เอเอฟซีแชมเปียนส์ลีก 2019|2019]]

===ระดับโลก===
**'ฟุตบอลชิงแชมป์สโมสรโลก**
****อันดับที่ 3: (1)** [[ฟุตบอลชิงแชมป์สโมสรโลก 2007|2007]]**
****อันดับที่ 4: (1)** 2023'''

## สโมสรพันธมิตร
### พันธมิตรต่างประเทศ
* เมืองทอง ยูไนเต็ด

## อ้างอิง

## แหล่งข้อมูลอื่น

*  Urawa Red Diamonds Official Site
*  Urawa Red Diamonds Supporters Media Site (unofficial)
*  
* 


อ
หมวดหมู่:ไซตามะ
หมวดหมู่:มิตซูบิชิเฮฟวีอินดัสทรีส์
หมวดหมู่:สโมสรกีฬาที่ก่อตั้งในปี พ.ศ. 2493
หมวดหมู่:สโมสรที่ชนะเลิศเอเอฟซีแชมเปียนส์ลีกอีลิท
ตราแผ่นดินของมอนเตเนโกร

ตราแผ่นดินของมอนเตเนโกร เริ่มใช้วันที่ 12 กรกฎาคม พ.ศ. 2547 มีส่วนประกอบคือ
#ยอด เป็นรูป มงกุฏพระมหากษัตริย์มอนเตเนโกร
#โล่ เป็นรูป สิงโตสีเหลืองยืนบนช่องสีเขียว พื้นหลังสีน้ำเงิน
#ประคองข้าง เป็นรูป อินทรีสองหัว จับไม้คทา และ ลูกโลกประดับกางเขน
## ตราแผ่นดินของมอนเตเนโกรในอดีต

ไฟล์:Coat of arms of the Principality of Montenegro.svg | ราชรัฐมอนเตเนโกร ค.ศ.1905-1910
ไฟล์:Coat of arms of the Kingdom of Montenegro.svg | ราชอาณาจักรมอนเตเนโกร ค.ศ.1910-1918/1922
ไฟล์:Srcg1.jpg | สหพันธ์ประชาธิปไตยยูโกสลาเวีย ค.ศ.1944-1946
ไฟล์:Srcg2.jpg | สหพันธ์สาธารณรัฐประชาชนยูโกสลาเวีย ค.ศ.1946-1963

ไฟล์:Coat of arms of Montenegro (1945–1994).svg | สหพันธ์สาธารณรัฐสังคมนิยมยูโกสลาเวีย ค.ศ.1974-1993
ไฟล์:Coat of arms of Montenegro (1992-2004).svg | เซอร์เบียและมอนเตเนโกร ค.ศ.1993-2004


## ดูเพิ่ม
* ธงชาติมอนเตเนโกร
* เพลงชาติมอนเตเนโกร

มอนเตเนโกร
หมวดหมู่:สัญลักษณ์ของประเทศมอนเตเนโกร
กรดแอสปาร์ติก

**กรดแอสปาร์ติก** () ย่อว่า **Asp** หรือ **D** เป็นกรดอะมิโน-α ด้วยสูตรเคมี HOOCCH(NH2)CH2COOH คาร์บอไซเลต แอนไอออน, เกลือ หรือเอสเทอร์ของกรดแอสปาร์ติกที่เรียกว่า **แอสปาร์เตต** แอล-ไอโซเมอร์ ของแอสปาร์ติกเป็นหนึ่งในกรดอะมิโนโปรเตไอโนเกนิค 20 ตัว กล่าวคือ เป็นหน่วยการสร้างโปรตีน โคดอนของมันเป็น GAU และ GAC

## การค้นพบ
กรดแอสปาร์ติก ค้นพบครั้งแรกในปี 1827 โดย พริสสัน ที่ได้มาจากแอสปาราจีน ซึ่งแยกออกมาจากน้ำหน่อไม้ฝรั่งในปี 1806 โดยการต้มที่มีฐาน

## บทบาทในการสังเคราะห์กรดอะมิโน
กรดแอสปาร์ติก ไม่จำเป็นในสัตว์เลี้ยงลูกด้วยน้ำนม มีการผลิตจากออกซาโลแอคเตรต โดยการทรานส์อะมิเนชัน นอกจากนี้ยังสามารถสร้างขึ้นจากออร์ไนธีน และซิทรูลีน ในวัฏจักรยูเรีย ในพืชและจุลินทรีย์ แอสปาร์เตต เป็นสารตั้งต้นให้กรดอะมิโนหลาย ๆ อย่างรวมทั้งสี่ อย่างที่จำเป็นต่อมนุษย์ ไดแก่ เมธไอโอนิน ,ทรีโอนีน ,ไอโซลียูซีน และไลซีน แอสเปราจีน ได้มาจาก แอสปาร์เตต ผ่านการทรานส์อะมิเนชัน ไดแก่
:-O2CCH(NH2)CH2CO2-  +  *G*C(O)NH3+   O2CCH(NH2)CH2CONH3+  +  *G*C(O)O

## อ้างอิง

## แหล่งข้อมูลอื่น
* 

หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
หมวดหมู่:กรดอะมิโนชนิดกรด
หมวดหมู่:กรดไดคาร์บอกซิลิก
หมวดหมู่:สารสื่อประสาท
หมวดหมู่:วัฏจักรยูเรีย
คาเมโอกะ

**คาเมโอกะ** () เป็นนครในจังหวัดเกียวโต ประเทศญี่ปุ่น ตั้งอยู่ทางทิศเหนือของจังหวัดโอซากะ ทางทิศตะวันตกของนครเกียวโต สถาปนาขึ้นเมื่อวันที่ 1 มกราคม ค.ศ. 1955 มีขนาดพื้นที่ทั้งสิ้น 224.90 ตารางกิโลเมตร ณ วันที่ 1 ตุลาคม ค.ศ. 2015 คาเมโอกะมีประชากรประมาณ 89,479 คน 33,915 หลังคาเรือน และมีความหนาแน่นของประชากร 398 คนต่อตารางกิโลเมตร

ในอดีตคาเมโอกะมีฐานะเป็นชุมชนกสิกรรมที่สำคัญเพื่อป้อนให้กับนครเกียวโตมาเป็นเวลานานหลายศตวรรษ เช่น ข้าว เกาลัด ถั่วดำ เห็ดสน มันเทศ และผักกาดหัว นอกจากนี้ยังมีเนื้อสัตว์ เช่น เนื้อวัว ไก่ และปลาอายุ

ในอดีต คาเมโอกะมีชื่อเรียกว่า คาเมยามะ และมีสถานะเป็นเมืองหลวงของแคว้นทัมบะ คาเมยามะได้เปลี่ยนชื่อเป็นคาเมโอกะ เมื่อ ค.ศ. 1869

## อ้างอิง

## แหล่งข้อมูลอื่น

* เว็บไซต์ทางการนครคาเมโอกะ 
* เว็บไซต์ทางการนครคาเมโอกะ  

หมวดหมู่:นครในจังหวัดเกียวโต
อาร์จินีน

**อาร์จินีน** () เป็นกรดอะมิโน-α ถูกแยกออกมาครั้งแรกในปี 1886 แอล-ฟอร์ม เป็นหนึ่งใน 20 กรดอะมิโนที่พบมากที่สุดในธรรมชาติ อยู่ในระดับอณูพันธุศาสตร์ ในโครงสร้างของกรดเอ็มอาร์เอ็นเอ , CGU, CGC, CGA, CGG, AGA, และ AGG แฝดสามของฐานเบสหรือโคดอนโค้ดที่มีสำหรับอาร์จินีนในระหว่างการสังเคราะห์โปรตีน ในสัตว์เลี้ยงลูกด้วยนม, อาร์จินีน จัดเป็นกรดอะมิโนจำเป็น หรือเงื่อนไขเซไมเอสเซนเตียล ขึ้นอยู่กับขั้นตอนการพัฒนาและสถานะสุขภาพของแต่ละบุคคล

โดยทั่วไปคนส่วนใหญ่ไม่จำเป็นต้องใช้ผลิตภัณฑ์เสริมอาหารอาร์จินีน เพราะร่างกายมักจะสร้างเพียงพอ

## อ้างอิง

## แหล่งข้อมูลอื่น

* NIST Chemistry Webbook 
* Mayo Clinic discussion of Arginine.
* National Institute of Health discussion of Arginine.

หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
หมวดหมู่:กรดอะมิโนพื้นฐาน
หมวดหมู่:กรดอะมิโนจำเป็น
หมวดหมู่:กวานิดีน
หมวดหมู่:วัฏจักรยูเรีย
โจโย

**โจโย** () เป็นนครที่ตั้งอยู่ทางตอนใต้ของจังหวัดเกียวโต ประเทศญี่ปุ่น ตั้งอยู่เกือบกึ่งกลางระหว่างนครเกียวโตกับนครนาระ จัดตั้งเป็นเทศบาลเมืองเมื่อวันที่ 1 เมษายน ค.ศ. 1991 และยกฐานะเป็นเทศบาลนครเมื่อวันที่ 3 พฤษภาคม ค.ศ. 1972 มีขนาดพื้นที่ทั้งสิ้น 32.71 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 73,134 คน เป็นที่ตั้งของสถานที่สำคัญทางประวัติศาสตร์ คือ สุสานชิบางาฮาระ และศาลเจ้ามิโตะ

โจโยมีชื่อเสียงในการผลิตเส้นใยเงินและทองเพื่อใช้ทอเป็นกิโมโนและโอบิ โดยมีสัดส่วนถึง 60 เปอร์เซ็นต์ของด้ายเงินและทองที่ผลิตในญี่ปุ่น

## ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของโจโยลดลงในช่วงหลายทศวรรษที่ผ่านมา

## กีฬา
ในนครโจโยมีสนามซันงะทาวน์โจโย ซึ่งเป็นสนามฝึกซ้อมที่เป็นทางการของสโมสรฟุตบอลเกียวโต ซังงะ ซึ่งเป็นสมาชิกเจลีก การแข่งขันฟุตบอลลีกอาชีพของญี่ปุ่น 

## ความสัมพันธ์ภายนอก
โจโยมีเมืองพี่น้องดังนี้
*  คย็องซัน จังหวัดคย็องซังเหนือ ประเทศเกาหลีใต้
*  แวนคูเวอร์ รัฐวอชิงตัน สหรัฐ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดเกียวโต
สมเด็จพระบรมเรียมนโรดม ยุวนาถ

**สมเด็จพระบรมรามานโรดม ยุวนาถ** () เป็นพระราชโอรสองค์โตในพระบาทสมเด็จพระนโรดม สีหนุกับพระองค์เจ้าสีสุวัตถิ์ พงสานมุนี ประสูติเมื่อวันที่ 17 ตุลาคม พ.ศ. 2486 มีพระพี่น้องร่วมพระมารดา 7 พระองค์ พระองค์ทรงพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน

## พระราชตระกูล

## อ้างอิง

หมวดหมู่:ชาวกัมพูชาเชื้อสายไทย
หมวดหมู่:บุคคลจากพนมเปญ
หมวดหมู่:ราชสกุลนโรดม
ยุวนาถ
สนธิสัญญาการค้าอาวุธ

**สนธิสัญญาการค้าอาวุธ** เป็นสนธิสัญญาพหุภาคีซึ่งกำกับการค้าอาวุธธรรมดา (conventional weapon) ระหว่างประเทศ การค้าอาวุธระหว่างประเทศนั้นประมาณกันว่ามีมูลค่า 70,000 ล้านดอลลาร์สหรัฐต่อปี

สนธิสัญญาดังกล่าวมีการเจรจาในการประชุมทั่วโลกภายใต้การสนับสนุนของสหประชาชาติตั้งแต่วันที่ 2-27 กรกฎาคม 2555 ในนครนิวยอร์ก เนื่องจากยังไม่สามารถบรรลุความตกลงในขั้นสุดท้ายได้ในขณะนั้น จึงมีกำหนดจัดการประชุมใหม่ในวันที่ 18-28 มีนาคม 2556 วันที่ 2 เมษายน 2556 สมัชชาใหญ่แห่งสหประชาชาติมีมติเห็นชอบสนธิสัญญาดังกล่าว

## อ้างอิง

หมวดหมู่:สนธิสัญญาการควบคุมอาวุธ
หมวดหมู่:สนธิสัญญาสหประชาชาติ
หมวดหมู่:สนธิสัญญาเกี่ยวข้องกับสวีเดน
คารีน่า เคร้าเซอ

**คารีน่า เคร้าเซอ** (เกิดวันที่ 11 กุมภาพันธ์ พ.ศ. 2532; ชื่อเล่น: น่า) เป็นนักกีฬาวอลเลย์บอลชาวไทย ซึ่งมีส่วนสำคัญร่วมกับทีมซัยโจเด็นกิ-นครนนทบุรี ในการครองแชมป์วอลเลย์บอลหญิงไทยแลนด์ลีก 2011-12 ตลอดจนได้รับการทาบทามจากเกียรติพงษ์ รัชตเกรียงไกร หรือโค้ชอ๊อต ให้เข้าร่วมทีมวอลเลย์บอลหญิงทีมชาติไทย

เธอเป็นที่รู้จักของผู้ติดตามวงการวอลเลย์บอลในประเทศไทยอย่างต่อเนื่อง และได้รับการเรียกตัวเข้าร่วมวอลเลย์บอลหญิงทีมชาติไทยในการแข่งวอลเลย์บอลหญิงเนชันส์ลีก 2021 ที่รีมีนี ประเทศอิตาลี

## ประวัติ
คารีน่า เคร้าเซอ ทำหน้าที่ในตำแหน่งบอลเร็ว และเป็นผู้นำทีมสู่การแข่งขันกีฬามหาวิทยาลัยชิงแชมป์อาเซียน ที่จัดขึ้น ณ ประเทศลาว นอกจากนี้ เธอยังเป็นผู้มีส่วนสำคัญ เมื่อครั้งที่เล่นให้แก่สโมสรวอลเลย์บอล ซัยโจเด็นกิ-นครนนทบุรี ในการแข่งขันวอลเลย์บอลไทยแลนด์ลีก 2013 ซึ่งทีมของเธอได้เป็นที่ 1 ของตาราง โดยลงสนาม 6 นัด ชนะ 5 แพ้ 1 รวมถึงเธอยังได้รับการจัดให้เป็นนักวอลเลย์บอลที่มีผู้ติดตาม และได้รับการกล่าวถึงมากที่สุดของการแข่งวอลเลย์บอลไทยแลนด์ลีก

ใน พ.ศ. 2556 คารีน่าได้รับการทาบทามจากสโมสรโปปซิโว โปลวาน ซึ่งเป็นทีมในลีกอาชีพของประเทศอินโดนีเซีย ด้วยค่าจ้างเดือนละ 1 แสนบาทเป็นระยะเวลา 3 เดือน

## เกียรติประวัติและผลงาน
* 2011–12 ไทยแลนด์ลีก - 16px **แชมป์** กับ นครนนทบุรี
* 16px **แชมป์** - วอลเลย์บอลถ้วย ก. ชิงถ้วยพระราชทาน สมเด็จพระเทพฯ (สังกัดสโมสรการไฟฟ้าส่วนภูมิภาค โดยสวมเสื้อหมายเลข 11) พ.ศ. 2555
* 2011–2012 ไทยแลนด์ลีก - 16px **แชมป์** กับ นครนนทบุรี
* 2014–2015 ไทยแลนด์ลีก - 16px **ชนะเลิศ** กับ บางกอกกล๊าส
* 2015 ไทยเดนมาร์คซูเปอร์ลีก - 16px **ชนะเลิศ** กับ บางกอกกล๊าส
* 2015 ชิงแชมป์สโมสรเอเชีย - 16px **ชนะเลิศ** กับ บางกอกกล๊าส
* 2019 ไทยเดนมาร์คซูเปอร์ลีก- 16px **เหรียญทองแดง** กับ ไทย-เดนมาร์ค ขอนแก่นสตาร์

## สโมสร
*  นครนนทบุรี (2010–2014)
*  บางกอกกล๊าส (2014–2018)
*  ไทย-เดนมาร์ค ขอนแก่นสตาร์ (2018–2019)
*  นครราชสีมา เดอะมอลล์ วีซี (2020-ปัจจุบัน)

## อ้างอิง

## แหล่งข้อมูลอื่น
* FIVB Biography
* 

หมวดหมู่:นักวอลเลย์บอลหญิงชาวไทย
หมวดหมู่:ชาวไทยเชื้อสายเยอรมัน
หมวดหมู่:บุคคลจากจังหวัดยโสธร
หมวดหมู่:บุคคลจากคณะรัฐประศาสนศาสตร์ มหาวิทยาลัยธุรกิจบัณฑิตย์
หมวดหมู่:นักกีฬาชาวไทย
หมวดหมู่:ผู้เล่นสโมสรวอลเลย์บอลนครนนท์
หมวดหมู่:ผู้เล่นสโมสรวอลเลย์บอลบางกอกกล๊าส
หมวดหมู่:ผู้เล่นสโมสรวอลเลย์บอลขอนแก่นสตาร์
หมวดหมู่:ผู้เล่นสโมสรวอลเลย์บอลหญิงนครราชสีมา
เดอะวอยซ์ คิดส์ ไทยแลนด์ ซีซั่นที่ 1

**เดอะวอยซ์ คิดส์ ไทยแลนด์** () เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุกๆ รอบในฤดูกาลนี้ใช้แม่แบบจาก The Voice of Holland ฤดูกาลที่ 4

## ทีม

: – ชนะเลิศ
: – รองชนะเลิศ
: – ถูกคัดออกในรอบ Live Show (Top 6)
: – ถูกคัดออกในรอบ Sing-Off (Top 15)
: – ถูกคัดออกในรอบ Battle

*หมายเหตุ: ในฤดูกาลที่ 1 นั้นลำดับที่ 2 และ 3 ไม่ได้ถูกประกาศทางโทรทัศน์*

## The Blind Auditions
### Episode 1: Blind Auditions, สัปดาห์ที่ 1
ออกอากาศเมื่อวันที่ 27 เมษายน พ.ศ. 2556
โดยการเปิดตัวโค้ชทั้ง 3 ได้มีการขับร้องเพลงเมดเลย์ของ บอย โกสิยพงษ์

### Episode 2: Blind Auditions, สัปดาห์ที่ 2
ออกอากาศเมื่อวันที่ 4 พฤษภาคม พ.ศ. 2556

### Episode 3: Blind Auditions, สัปดาห์ที่ 3
ออกอากาศเมื่อวันที่ 11 พฤษภาคม พ.ศ. 2556

### Episode 4: Blind Auditions, สัปดาห์ที่ 4
ออกอากาศเมื่อวันที่ 18 พฤษภาคม พ.ศ. 2556

### Episode 5: Blind Auditions, สัปดาห์ที่ 5
ออกอากาศเมื่อวันที่ 25 พฤษภาคม พ.ศ. 2556

## Episode 6-8: Battles & Sing Off, สัปดาห์ที่ 6-8
ออกอากาศเมื่อวันที่ 1, 8, 15 มิถุนายน พ.ศ. 2556

ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช  โดยผู้ช่วยโค้ช มีดังนี้

### Battle phase
ในรอบนี้ ผู้เข้าแข่งขันจะถูกแบ่งออกเป็น 5 ทีมๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
: – เข้ารอบ
: – ถูกคัดออก

### Sing-Off
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน
: – เข้ารอบ
: – ถูกคัดออก

## Episode 9 : Final Live Show, สัปดาห์ที่ 9
ออกอากาศเมื่อวันที่ 22 มิถุนายน พ.ศ. 2556

### Final Live Show

#### Semi-final
 รอบนี้จะคัดผู้เข้าแข่งขันให้เหลือทีมละ1คนไปแข่งรอบต่อไปโดยใช้คะแนนโหวตจากทางบ้าน

#### Final Round

## สรุปผล
;Key
:  – คะแนนโหวตสูงสุด 
:  – ได้รับเลือกจากโค้ช
: – ถูกคัดออกในรอบ Live Show 
: – ถูกคัดออกในรอบ Sing-Off 

## ดูเพิ่ม

## อ้างอิง

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
ด
1
เหตุอาคารถล่มในซาวาร์ พ.ศ. 2556

เมื่อวันที่ 24 เมษายน 2556 **เกิดเหตุอาคารพาณิชย์แปดชั้นถล่มในตำบลซาวาร์** ใกล้กับกรุงธากา เมืองหลวงของประเทศบังกลาเทศ มีผู้เสียชีวิต 1,134 คน และมีผู้ได้รับบาดเจ็บอีกราว 2,500 คน อาคารดังกล่าว ซึ่งเป็นที่ตั้งของโรงงานทอผ้า ธนาคารและร้านค้าอีกหลายร้าน พังถล่มระหว่างชั่วโมงเร่งด่วนในช่วงเช้า มีคำเตือนให้หลีกเลี่ยงการใช้อาคารดังกล่าวเมื่อวานหลังเกิดรอยร้าว แต่ถูกละเลย เหตุดังกล่าวเกิดขึ้นเพียงห้าเดือนหลังเกิดเหตุอัคคีภัยใหญ่ในโรงงานสิ่งทออีกแห่งหนึ่งในกรุงธากา และคาดว่าเป็นอุบัติเหตุทางอุตสาหกรรมครั้งเลวร้ายที่สุดเท่าที่เคยมีมาของประเทศ

## อ้างอิง

## แหล่งข้อมูลอื่น

* Help the humanitarian relief effort in Savar | Industriall—IndustriALL Global Union
* Made in Bangladesh—The Fifth Estate (TV series)—YouTube (42:40)
*Accord on Fire and Building Safety in Bangladesh

หมวดหมู่:ภัยพิบัติในประเทศบังกลาเทศ
หมวดหมู่:ธากา
หมวดหมู่:ภัยพิบัติในปี พ.ศ. 2556
ซาวาร์
พระนางคำอุ่น

**พระอัครมเหสีคำอุ่น** ( *พระอัคระมะเหสีคำอุ่น*, ) (15 กรกฎาคม พ.ศ. 2428 - 5 มิถุนายน พ.ศ. 2458) เสด็จพระราชสมภพเมื่อ 15 กรกฎาคม พ.ศ. 2428 พระองค์ทรงราชาภิเษกสมรสกับพระบาทสมเด็จพระเจ้าศรีสว่างวงศ์ ทรงเป็นสมเด็จพระบรมราชชนนี ในพระบาทสมเด็จพระเจ้าศรีสว่างวัฒนา พระองค์เสด็จสวรรคต ณ พระราชวังหลวงพระบาง สิริพระชนมายุ 30 พรรษา

## อ้างอิง

หมวดหมู่:ราชวงศ์ลาว
หมวดหมู่:บุพการีของนายกรัฐมนตรีลาว
หมวดหมู่:ราชวงศ์ล้านช้างร่มขาว
อลาหาบาด

thumb|right|ป้อมปราการริมฝั่งแม่น้ำยมุนาในอลาหาบาด สร้างโดยพระเจ้าอักบาร์มหาราช
thumb|alt=Topography timeline|ริมฝั่งแม่น้ำยมุนาในอลาหาบาดในช่วงฤดูฝน
**อลาหาบาด** (Allahabad; ; ) หรือชื่อทางการ **ประยาคราช** (Prayagraj; ) เป็นเมืองใหญ่เมืองหนึ่งในรัฐอุตตรประเทศ และมีความสำคัญทางศาสนาฮินดูเพราะเป็นจุดที่แม่น้ำศักดิ์สิทธิ์ทั้งสามสายคือ แม่น้ำคงคา แม่น้ำยมุนา และแม่น้ำสรัสวดีมาบรรจบกันซึ่งเรียกว่าจุฬาตรีคูณ

แต่เดิมเมืองนี้ชื่อเมืองประยาค พบศิลาจารึกสมัยพระเจ้าอโศกมหาราชเกี่ยวกับคำสอนทางพุทธศาสนา ในสมัยพระเจ้าสมุทรคุปต์ได้บันทึกเพิ่มเติมในด้านที่ว่างอยู่เกี่ยวกับการขยายอำนาจของพระองค์ ต่อมาใน พ.ศ. 2127 พระเจ้าอักบาร์มหาราชแห่งราชวงศ์โมกุลเปลี่ยนชื่อเมืองนี้เป็นอลาหาบาด แปลว่าเมืองแห่งอัลลอฮ์  เมืองนี้ยังเป็นศูนย์กลางทางการค้าที่สำคัญของอินเดียด้วย โดยเฉพาะหลังจากเหตุการณ์กบฏซีปอย พ.ศ. 2400 – 2401 และได้เลื่อนขึ้นเป็นเมืองหลวงของยูไนเต็ดโพรวินซ์หรือรัฐอุตรประเทศในปัจจุบัน

ต่อมา ใน พ.ศ. 2430 ได้จัดตั้งมหาวิทยาลัยอลาหาบาด ทำให้เมืองนี้มีความสำคัญทางการศึกษา ความสำคัญทางการเมืองและการค้าลดลงเมื่อย้ายเมืองหลวงของแคว้นจากอลาหาบาดไปยังเมืองลักเนา คงเหลือแต่ความสำคัญทางด้านการศึกษาและศาสนา โดยเฉพาะในเทศกาลมาฆเมลา จะมีผู้มาแสวงบุญที่จุฬาตรีคูณจำนวนมาก

## อ้างอิง

* ศรีสุรางค์ พูลทรัพย์. อลาหาบาด ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 108-110

## แหล่งข้อมูลอื่น

* Allahabad The land of Prime Ministers
* Allahabad (संगम नगरी – प्रयाग )
* Allahabad People Power
* Official website of Allahabad
* 
* North Western Provinces
* Allahabad at Wikimapia – Showing places, geography, terrain, routes in and around Allahabad using satellite images


หมวดหมู่:เมืองหลวงของรัฐและดินแดนสหภาพในประเทศอินเดีย
หมวดหมู่:นครศักดิ์สิทธิ์
การลงประชามติเกี่ยวกับรัฐธรรมนูญในกัมพูชา พ.ศ. 2515

**การลงประชามติเกี่ยวกับรัฐธรรมนูญในกัมพูชา พ.ศ. 2515** เป็นการลงมติเพื่อยอมรับรัฐธรรมนูญในสมัยสาธารณรัฐเขมร มีขึ้นเมื่อ 30 เมษายน พ.ศ. 2515 ซึ่งผลการออกเสียงปรากฏว่าลงมติยอมรับ 97.5% 

## ผล

## อ้างอิง

หมวดหมู่:การลงประชามติในประเทศกัมพูชา
คาลส์รูเออ

**คาลส์รูเออ** (, ) เป็นเมืองในรัฐบาเดิน-เวือร์ทเทิมแบร์ค ตั้งอยู่ทางทิศตะวันตกเฉียงใต้ของประเทศเยอรมนี ใกล้ชายแดนประเทศฝรั่งเศส เมืองตั้งอยู่ริมฝั่งแม่น้ำไรน์ เมืองตั้งขึ้นเมื่อ ค.ศ. 1715 โดยคาร์ลที่ 3 วิลเฮ็ล์ม มาร์เกรฟแห่งบาเดิน-ดัวร์ลัค เป็นศูนย์วิจัยทางด้านนิวเคลียร์นับแต่ ค.ศ. 1956 เป็นต้นมา

ใน ค.ศ. 2019 ทางยูเนสโกประกาศนำคาลส์รูเออเข้าไปในฐานะ "นครศิลปะสื่อ" ของเครือข่าย "นครสร้างสรรค์"

## อ้างอิง

## แหล่งข้อมูลอื่น

*  
* แผนที่คาลส์รูเออ
*  
* Karlsruhe Nuclide Chart

หมวดหมู่:นครในรัฐบาเดิน-เวือร์ทเทิมแบร์ค